OpenLLM-France/wikimedia huggingface dataset:
# Miralpeix

«Miralpeix» té aquests significats:

## Geografia

* Miralpeix, en occità Mirapeis, en francès Mirepois, municipi francès del departament de l'Arieja a la regió de Migdia-Pirineus
* Miralpeix, despoblat del terme municipal de Tiurana (Noguera)
* Fitó de Miralpeix, muntanya de Sitges a la comarca del Garraf

## Persones

* Antoni Miralpeix i Bosch (Sant Hilari Sacalm, 1960), músic i compositor català
* Marià Borrell i de Miralpeix (1882?-?), industrial i polític català de la primera meitat del segle xix
* Salvi Huix i Miralpeix (Santa Margarida de Vallors, 1877 – Lleida, 1936), eclesiàstic i bisbe català
* Tecla Sala Miralpeix (Roda de Ter, 1886)
# Miralrío

Miralrío és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 114 | 85 | 80 | 76 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Merla dorsi-rogenca

La merla dorsi-rogenca (Turdus rufopalliatus) és un ocell de la família dels túrdids (Turdidae).

## Hàbitat i distribució

Habita boscos, matolls i ciutats de les terres baixes i muntanyes de Mèxic, des del sud de Sonora, cap al sud, fins l'oest de Puebla i Oaxaca.

## Referències

* ↑ «Merla dorsi-rogenca». Cercaterm. TERMCAT, Centre de Terminologia. Rev. 20/01/2022(català)
# Merla de les Izu

La merla de les Izu (Turdus celaenops) és un ocell de la família dels túrdids (Turdidae).

## Hàbitat i distribució

Habita el bosc decidu i ciutats ales illes Tokara, a Tairajima i Nakanoshima, antnay també a les illes Izu.

## Referències

* ↑ «Merla de les Izu». Cercaterm. TERMCAT, Centre de Terminologia. Rev. 20/01/2022(català)
# Monmouth (Oregon)

Monmouth és una població dels Estats Units a l'estat d'Oregon. Segons el cens del 2000 tenia 7.741 habitants.

## Demografia

Segons el cens del 2000, Monmouth tenia 7.741 habitants, 2.757 habitatges, i 1.488 famílies. La densitat de població era de 1.548,6 habitants per km².
Dels 2.757 habitatges en un 26,6% hi vivien nens de menys de 18 anys, en un 41,7% hi vivien parelles casades, en un 9,4% dones solteres, i en un 46% no eren unitats familiars. En el 24,4% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,03.
Per edats la població es repartia de la següent manera: un 19,5% tenia menys de 18 anys, un 35,9% entre 18 i 24, un 21,2% entre 25 i 44, un 14,5% de 45 a 60 i un 8,9% 65 anys o més.
L'edat mediana era de 23 anys. Per cada 100 dones de 18 o més anys hi havia 81,3 homes.
La renda mediana per habitatge era de 32.256$ i la renda mediana per família de 48.600$. Els homes tenien una renda mediana de 33.500$ mentre que les dones 25.185$. La renda per capita de la població era de 14.474$. Aproximadament el 7,1% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monmouth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Monmouth». American Fact Finder. Oficina del Cens dels Estats Units, 12-01-2010.
# Meriones hurrianae

Meriones hurrianae és una espècie de mamífer rosegador de la família dels múrids. Viu a altituds d'entre 75 i 300 msnm a l'Índia, l'Iran i el Pakistan. Es tracta d'un animal diürn i excavador. Els seus hàbitats naturals són les planes al·luvials, les planes argiloses no cultivades, les planes sorrenques, les zones situades entre dunes, les depressions gravenques amb herba i altres tipus de vegetació, els boscos d'acàcies i les vores dels camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Chakraborty, S.; Nameer, P. O.; Molur, S. Meriones hurrianae. UICN 2016. Llista Vermella d'espècies amenaçades de la UICN, edició 2016, consultada el 22 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Merinóvsxina

Merinóvsxina (en rus: Мериновщина) és un poble de l'óblast de Kírov, a Rússia, segons el cens del 2010 tenia 96. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# Metamorfosi (desambiguació)

«metamorfosi» té aquests significats:
Biologia:
* Metamorfosi: procés biològic
* Tipus de metamorfosi
* Roca metamòrfica
* Hemimetabolisme: metamorfosi incompleta
* Holometabolia: metamorfosi completa
Cultura
* Metamorfosi (ficció)
* Metamorfosi (mitologia)
Literatura:
* La metamorfosi: obra de Kafka
* Les Metamorfosis: obra d'Ovidi
* Metamorfosis (Luci Apuleu)
Pintura:
Música:
Viccionari
# Monte Montona

Monte Montona és un muntanya a la part occidental de l'illa de São Vicente a Cap Verd. La seva elevació és de 242 m. Està situat 4 km al nord-est de São Pedro i 6 km al sud-oest de la capital de l'illa de la capital de l'illa Mindelo.

## Vegeu també

* Llista de muntanyes de Cap Verd
# Mini-cassette

El Mini-Cassette o minicasset, és un format de cinta magnètica en casset introduït per Philips el 1967. S'utilitzava principalment en màquines de dictat i també es va utilitzar com a emmagatzematge de dades per a l'ordinador domèstic Philips P2000 El Mini-Cassette es podia reproduir en un reproductor de casset compacte mitjançant un adaptador.

## Característiques

A diferència del Compact Cassette, també dissenyat per Philips, i el posterior Microcassette, introduït per Olympus, el Mini-Cassette no utilitza cap sistema d'arrossegament de capstà ; en lloc d'això, la cinta és propulsada pels rodets de les bobines davant del cap de gravació/lectura. Això fa que la mecànica sigui més senzilla i permet que el casset sigui més petit i fàcil d'utilitzar, però produeix un sistema no adequat per una altra tasca diferent a la gravació de veu, ja que la velocitat de la cinta no és constant (2,4 cm/s de mitjana) i la fa propensa al wow and flutter. No obstant això, la manca d'un capstan i d'un embragatge de rodets fa que la cinta s'adapti perfectament a ser recorreguda repetidament cap endavant i cap enrere en distàncies curtes en comparació amb la del microcassete, fet que va comportar l'ús del Mini-Cassette en les primeres generacions de contestadors telefònics, i l'ús continuat en els mercats de dictat i transcripció, on la fidelitat no és crítica, però sí la robustesa de l'emmagatzematge, i on els mitjans analògics encara són preferits.
El 1980, Philips va llançar diversos models de gravadores (MDCR220, LDB4401, LDB4051, etc.) que codificaven i llegien l'àudio de forma digital en un mini-Cassette estàndard. Un model d'ordinador (el Philips P2000) també utilitzava el mini-Cassette com a mitjà digital i proporcionava una gestió automàtica de la unitat, incloent cerca, gestió d'espais i directoris, avanç ràpid i rebobinat.

## Mini Data Cassette

Hewlett-Packard i Verbatim van fabricar un format de casset molt similar, el Mini Data Cassette (Mini Data Cassette HP82176A), encara que eren incompatibles, s'emprava per a l'emmagatzematge de dades mitjançant la seva unitat de cinta HP82161A, que, com el minicassete, no utilitzava capstan.

## Referències

* ↑ Microcassette Minicassette
* ↑ http://www.dictation.philips.com/index.php?id=50&no_cache=1&CC=FL&tx_mediarepository_pi2 Arxivat 2010-05-09 a Wayback Machine.
* ↑ http://www.nascomhomepage.com/pdf/mdcr.pdf
* ↑ http://www.wda-fr.org/forum/download/file.php?id=2975
* ↑ Brief description of the Hewlett Packard 82161A tape drive

## Bibliografia

* «Apéndice: Sistemas Compact Cassette y Microcassette». A: Alta Fidelidad: Biblioteca Practica del Sonido. Cinta Encapsulada Casetes. España: Nueva Lente, Ediciones S.A., 1987, p. 64. ISBN 84-7534-286-8.

## Vegeu també

* Microcassette
* Picocassette
* Compact Cassette

## Enllaços externs

* Philips Speech Processing site Arxivat 2011-10-25 a Wayback Machine.
* Discussion about HP82176A tapes and second-source alternatives
# Molí Salat

El molí Salat és un edifici de Miravet (Ribera d'Ebre) inclòs a l'Inventari del Patrimoni Arquitectònic de Catalunya.

## Descripció

Està situat dins del nucli urbà de la població de Miravet, damunt de la riba del riu, abans d'accedir al nucli històric de la vila.
Es tracta d'un edifici aïllat de planta rectangular, amb un petit jardí situat a la banda de tramuntana. La coberta és de teula de dues vessants i està distribuït en soterrani i tres pisos. Des del carrer del Forn s'hi accedeix mitjançant un portal d'arc rebaixat bastit en maons, situat al pis superior i a pocs metres del portal d'accés a la vila antiga. De fet, la majoria d'obertures presents a l'edifici són d'arc rebaixat i estan bastides en maons. Al pis superior de les façanes de migdia i tramuntana hi ha balcons exempts amb les llosanes motllurades. Des del jardí, unes escales donen accés a l'interior mitjançant un portal situat a la façana de tramuntana. La façana orientada al riu presenta finestrals allargats als tres nivells.
La construcció està bastida en pedra de diverses mides lligada amb abundant morter de calç.
Actualment, la mola del molí està situada a escassa distància de l'edifici, davant la casa Costa, al carrer del Riu.

## Història

És un antic molí d'aigua situat a la riba de l'Ebre i reconvertit actualment a habitatge.

## Referències

* 1 2 3 4 5 «Molí Salat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].

## Enllaços externs

* «Molí Salat». Mapa de recursos culturals. Diputació de Tarragona.
# Molí Nou de Sant Gallard

Molí Nou de Sant Gallard o Molí de Baix és un molí fariner del municipi de les Piles que forma part de l'Inventari del Patrimoni Arquitectònic de Catalunya.
Està compost per tres edificis diferenciats. A la primera fase correspon un únic edifici que correspondria a l'ús industrial moliner. En una segona fase, a aquesta edificació s'hi afegeix una segona construcció per a la residència dels moliners. Finalment, l'any 1877 es construí una tercera edificació destinada a una fàbrica de paper que mai arribà a funcionar.

## Història

La primera referència del Molí Nou data del 1357, quan el monestir de Santes Creus reverteix l'emfiteusi que havia fet a Arnau Morató, per l'incompliment (durant nou anys) del cens al qual s'havia obligat. El molí passa a ser propietat del colomí Arnau Llorenç, qui el ven a Guillem Romeu el 1377 o 1378. Romeu en manté la possessió almenys fins a 1389, quan acaba el plet que manté amb Arnau Lloreta, propietari del Molí Vell de Sant Gallard.
Del setembre de 1708 al setembre de 1710 foren arrendats per Vicenç Lloreta per 96 quarteres de blat i de 1710 a 1716 per 104 quarteres de blat cada dos anys.

## Referències

* 1 2 3 «Molí Nou de Sant Gallard». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
* ↑ Cases i Loscos, Maria Lluïsa «Breus notes sobre els molins fariners d'aigua a la Conca Alta del Gaià. Segles XIII i XIV». Aplec de Treballs, n.3, 1981, pàg. 232 i 233.

## Enllaços externs

* «Molí Nou de Sant Gallard». Mapa de recursos culturals. Diputació de Tarragona.
# Bellevue

«Bellevue» té aquests significats:
* Estats Units:
** Bellevue (Idaho)
** Bellevue (Illinois)
** Bellevue (Iowa)
** Bellevue (Kentucky)
** Bellevue (Nebraska)
** Bellevue (Ohio)
** Bellevue (Washington)
** Bellevue Town, població dels Estats Units a l'estat de Wisconsin
* França:
** Bellevue-la-Montagne
** Cantó de Brest-Bellevue, divisió administrativa francesa situat al departament de Finisterre.
** Saint-Pierre-Bellevue, comuna de França a la regió de Llemosí (departament de Cruesa, districte d'Aubusson)
** Saint-Geniès-Bellevue, municipi francès del departament de l'Alta Garona, regió Migdia-Pirineus
* Canadà: Mont Bellevue
* Suïssa: Bellevue (Zuric): extensa i cèntrica plaça al cor de Zúric.
# Josep Diamant i Llovet

Josep Diamant i Llovet (Mataró, 1887 - Mataró, 1956) fou el primer president de l'Associació de Pessebristes de Mataró, fundada el 1935.
Va estar vinculat al Foment Mataroní, de signe catòlic. Al 1938 va ser empresonat sota fases acusacions. Va ser alliberat un cop acabada la Guerra Civil. Va construir un pessebre durant la seva captivitat a la presó Model de Barcelona. Va ser el nadal de 1938 que va construir un diorama plegable de cartró, la resta de presos durant les seves hores de passeig passaven a veure'l. El pessebre va ser beneït pel Bisbe de Terol que també estava empresonat. Va ser col·locat sobre l'altar, una taula de fusta amb dues veles, que presidia la Missa del Gall al fons de la galeria.
Era un dels pessebristes que a part de la construcció dels diorames també es feia les pròpies figures, que eren de guix vestides amb paper maixé. Se'n conserven poques figures, ja que eren destruïdes juntament amb el diorama.
L'any 1930 va elaborar els gegants i capgrossos de Mataró, adoptant la fisonomia que tenen actualment. Va estar dirigit per Salvador Alarma, artista barceloní. Més endavant, l'any 1950, va construir el gegant Maneló aquest cop dissenyat per l'escultor barceloní Lluís Sabadell.

## Referències

* 1 2 «Pessebres del poble. El poble en pessebres». Expo/Biennal pessebres'18, 2018.
* 1 2 «Pessebres a la presó Model», 08-12-2017. [Consulta: 12 gener 2019].
* ↑ «Gegants de MataróLa família Robafaves», 02-12-2010. [Consulta: 12 gener 2019].
# Kamran Ağayev

Kamran Ağayev (Shabran, 9 de febrer de 1986) és un exfutbolista azerbaidjanès de la dècada de 2010.
Fou internacional amb la selecció de l'Azerbaidjan.
Pel que fa a clubs, defensà els colors de PFC Turan Tovuz, Khazar Lankaran, Gabala FC, Kayserispor, Karşıyaka i Boavista FC.

## Referències

* ↑ Kamran Ağayev haqda nə bilirik? Arxivat 5 July 2009$^{[Datemismatch]}$ a Wayback Machine. (àzeri)
* ↑ Новый рекордсмен сборной Азербайджана: Камран Агаев Arxivat 6 July 2011$^{[Datemismatch]}$ a Wayback Machine. (rus)
* ↑ Kamran Aghayev: Həyatı Arxivat 14 February 2010$^{[Datemismatch]}$ a Wayback Machine. (àzeri)
* ↑ «Kamran Agayev in Gabala». http://www.gabalafc.az/.+[Consulta: 31 gener 2014].
* ↑ «Boavista contrata guarda-redes internacional azeri para lugar de Mika» (en portuguès). Mais Futebol, 12-09-2016. [Consulta: 4 octubre 2016].
* 1 2 «Kamran Ağayev». National Football Teams. [Consulta: 4 octubre 2016].
* ↑ «K.Ağayev». Soccerway. [Consulta: 4 octubre 2016].
# Llau dels Sabarissos

La llau dels Sabarissos és una llau del terme municipal de Talarn. Antigament havia tingut continuïtat fins a la ciutat de Tremp, però amb la construcció del Canal de Dalt, aquesta llau és on acaba.
Es forma dins del terme de Talarn, al sud-est de l'Acadèmia General Bàsica de Suboficials, i al nord-est de l'ermita de Sant Sebastià, des d'on baixava cap al sud-sud-est en direcció a Tremp, però actualment mor en el Canal de Dalt, encara en terme de Talarn.

## Enllaços externs

* Institut Cartogràfic de Catalunya
# Rasa de Davins

La Rasa de Davins, anomenada també Torrent de Davins' és un torrent afluent per la dreta del Cardener. Des del seu naixement, la Rasa de Davins passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Cardona | 2.608 | 38,64% |
| Per l'interior del municipi de Navàs | 4.141 | 61,36% |
El conjunt de la xarxa hidrogràfica de la Rasa de Davins transcorre pels següents termes municipals:
Distribució per municipis de la xarxa :
| Municipi | Nombre de cursos o trams | Longitud que hi transcorre |
| Cardona | 39 | 40.147 m. |
| Navàs | 19 | 17.061 m. |
| Sant Mateu de Bages | 13 | 6.395 m. |
La xarxa hidrogràfica de la Rasa de Davins està constituïda per 68 cursos fluvials que sumen una longitud total de 63.607 m. Són afluents destacables:
* La Rasa de la Creu de les Llaceres
* El Torrent de Comabella
* La Torrent de Cal Fèlix
* La Rasa de Vallbona

## Referències

* 1 2 3 4 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Així apareix ressenyat al mapa digitals de l'Institut Cartogràfic de Catalunya d'escala 1:50.000
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Antlers

Antlers és una ciutat dels Estats Units a l'estat d'Oklahoma. Segons el cens del 2000 tenia 2.552 habitants.

## Demografia

Segons el cens del 2000, Antlers tenia 2.552 habitants, 1.068 habitatges, i 652 famílies. La densitat de població era de 359,6 habitants per km².
Dels 1.068 habitatges en un 30,5% hi vivien nens de menys de 18 anys, en un 41,5% hi vivien parelles casades, en un 17,4% dones solteres, i en un 38,9% no eren unitats familiars. En el 35,5% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,7% tenia menys de 18 anys, un 7,5% entre 18 i 24, un 23,7% entre 25 i 44, un 19,9% de 45 a 60 i un 22,3% 65 anys o més.
L'edat mediana era de 38 anys. Per cada 100 dones de 18 o més anys hi havia 72,4 homes.
La renda mediana per habitatge era de 17.594 $ i la renda mediana per família de 22.684 $. Els homes tenien una renda mediana de 23.958 $ mentre que les dones 16.688 $. La renda per capita de la població era d'11.285 $. Entorn del 28,9% de les famílies i el 31,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Antlers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Antlers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Jacquotte Delahaye

Jacquotte Delahaye (fl. 1656), era un pirata que actuava al mar Carib. Juntament amb Anne Dieu-le-Veut, va ser una de les poques dones pirates del segle xvii. No hi ha proves de fonts d'èpoques que demostri que Delahaye fos una persona real. Les històries de les seves accions s'atribueixen a Léon Treich, un escriptor de ficció francès de la dècada del 1940.

## Biografia

Es diu que Delahaye vivia a la colònia francesa de Saint-Domingue (a l'actual Haití), i era la filla d'un pare francès i una mare haitiana. Es diu que la seva mare va morir en donar a llum al seu germà, que va patir una discapacitat mental lleu i que es va quedar a la seva cura després de la mort del seu pare. Segons la llegenda i la tradició, es va convertir en pirata després de l'assassinat del seu pare.
Jacquotte Delahaye és el tema de moltes històries llegendàries. Per escapar dels seus perseguidors, va fingir la seva pròpia mort, va prendre un nom masculí i va viure com un home durant molts anys. Al seu retorn, va ser coneguda com a «Back from the Dead Red» (La tornada de la mort vermella) a causa del seu cabell vermell cridaner.
Va dirigir una colla de centenars de pirates i amb la seva ajuda va ocupar una petita illa del Carib l'any de 1656, que es deia «República dels pirates». Diversos anys més tard, va morir en un tiroteig mentre la defensava.
La seva filla Dinah Delahaye, va assumir el comandament, ja que tenia els mateixos cabells que la seva mare.

## Referències

* ↑ Little, 2016.
* 1 2 Parker, 2010.

## Bibliografia

* Klausmann, Ulrike; Meinzerin, Marion; Kuhn, Gabriel. Women pirates and the politics of the Jolly Roger (en anglès). Black Rose Books, 1997. ISBN 9781551640587.
* Little, Benerson. The Golden Age of Piracy: The Truth Behind Pirate Myths (en anglès). Nova York: Skyhorse Publishing, Inc., 2016. ISBN 9781510713048.
* Parker, Charles H. Global Interactions in the Early Modern Age, 1400–1800 (en anglès), 2010. ISBN 9780521688673.

## Vegeu també

* Dones pirates
* Edat d'or de la pirateria
# Kamsoli Nani

Kamsoli Nani fou un petit estat tributari protegit del grup gori de Sankhera Mehwas, a l'agència de Rewa Kantha, presidència de Bombai. És un principat en unió personal amb els de Jiral i Kamsoli Moti, governats tots conjuntament pels tres tributaris de Jiral. Entre els tres mesuraven 13 km². Els ingressos de Kamsoli Nani eren de 100 lliures i el tribut pagat al Gaikwar de Baroda de 12 lliures. Degut al conflicte entre els tributaris, els britànics van assolir l'administració el 1870.

## Referències

* Kamsoli Nani a Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kovdorskita

La kovdorskita és un mineral de la classe dels fosfats. Rep el nom de la mina Kovdor Zheleznyi (Rússia), la seva localitat tipus.

## Característiques

La kovdorskita és un fosfat de fórmula química Mg₂(PO₄)(OH)·3H₂O. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la kovdorskita pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kunatita, kleemanita, bermanita, coralloïta, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, kribergita, mapimita, ogdensburgita, nevadaïta i cloncurryita.

## Formació i jaciments

Va ser descoberta a la mina de ferro Kovdor Zheleznyi, situada al massís de Kovdor, a l'óblast de Múrmansk (Districte Federal del Nord-oest, Rússia). També ha estat descrita a la propera canonada de foscorita-carbonatita del mateix massís. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Kovdorskite» (en anglès). Mindat. [Consulta: 6 juliol 2019].
# LGB

LGB té els següents significats:
* Lectures sobre recció i lligaments (del seu nom en anglès Lectures on Government and Binding), llibre fonamental de Noam Chomsky sobre la gramàtica universal
* Bomba guiada per làser (del seu nom en anglès Laser Guided Bomb), bomba que utilitza un apuntador làser per guiar la seva trajectòria
* LGB també és l'acrònim del col·lectiu Lesbianes, Gais i Bisexuals